Ir-Regolament tal-Kummissjoni(KE) Nru 549/2000
tal-14 ta’ Marzu 2000
li jistabbilixxi ċ-ċentri ta’ intervent għar-ross
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KEE) Nru 3072/95 tat-22 ta’ Diċembru 1995 dwar l-organizzazzjoni komuni tas-suq fir-ross [1], kif emendat l-aħħar bir-Regolament (KE) Nru 2072/98 [2], u b’mod partikolari l-Artikolu 8(a) tiegħu,
Billi:
(1) Regolament tal-Kummissjoni (KEE) Nru 2047/84 [3] jiddetermina ċ-ċentri ta’ intervent tar-ross barra dawk Vercelli. Dak ir-Regolament ġie emendat bosta drabi, l-iżjed riċenti bir-regolament (KE) Nru 695/98 [4]. Għal-raġunijiet ta’ ċarezza dan għandu jiġi mibdul fl-intier tiegħu.
(2) Wara konsultazzjonijiet ma’ l-Istati Membri konċernati, il-lista ta’ ċentri ta’ intervent fi Spanja u fil-Greċja għandha tiġi emendata.
(3) Dawk il-miżuri għandhom jiġu fis-seħħ mill-bidu tal-perjodu ta’ applikazzjoni tal-arranġamenti ta’ intervent.
(4) Il-miżuri provvduti għalihom f’dan ir-Regolament huma skond l-opinjoni tal-Kumitat ta’ Ġestjoni għaċ-Ċereali,
ADOTTAT DAN IR-REGOLAMENT:
Artikolu 1
Iċ-ċentri ta’ intervent imsemmija fl-Artikolu 3(3) tar-Regolament (KE) Nru 3072/95 huma elenkati fl-Anness.
Artikolu 2
Regolament (KEE) Nru 2047/84 hu hawnhekk imħassar.
Artikolu 3
Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Għandu japplika mill-1 ta’ April 2000.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fl-14 Marzu 2000.